**** [](http://mirgif.com/lineechki-gif-animacii.htm)

**РИЗАЭДДИН ФӘХРЕДДИН НӘСЫЙХӘТЛӘРЕ**

**10 АЛТЫН КАГЫЙДӘ**

**1. Бала чактан алынган тәрбияне соңыннан бөтен дөнья халкы да үзгәртә алмас.**

**2. Алтыннан бәһале, оҗмах нигъмәтләреннән кадерле булган нәрсә - тәрбияле баладыр.**

**3. Яхшы кеше булу өчен ялгыз тән сәламәтлеге генә җитми, рух сәламәтлеге дә кирәк!**

**4. Безгә бик арзанга төшкән, әмма бик кыйммәт бәяләнгән нәрсә - әдәплелек ул.**

**5. Кеше булу өчен гыйлем белән күркәм холык кирәктер.**

**6. Холкы гүзәл булган кыз бала – бөтен гаиләсе өчен олуг байлык вә бәхеттер. Укыган вә холкын тәрбияләгән кыз – алтыннан да кыйммәтле вә энҗедән дә кадерле байлыктыр.**

**7. Тәрбиясе булмаган җирдә гүзәл ашлык җитешмәгән кебек, тиешле тәрбия бирелмәгәндә, гүзәл кеше дә җитешмәс. Шулай икән, тәрбия – иң кирәкле бер эш булачактыр.**

**8. Гаиләдә булган тәрбия – беренче тәрбия. Мәктәптә булган тәрбия – икенче тәрбия. Аннан соң булган тәрбия - өченче тәрбия. Бу тәрбиянең беренчесе – аналардан, икенчесе – мөгаллимнәрдән, өченчесе – шулай ук мөгаллимнәрдән һәм укылачак китаплар һәм газеталар, дус мөгамәләдә булачак затлардан өйрәнәләр.**

**9. Гадделлек. Гүзәл холыкларның иң  гүзәле – гаделлектер.**

**10. Тәрбия акрынлык вә тәртип белән камиллек булдыру димәктер.**